αρχοντος αμφιστρατου μηνος ιλαιου επι τοισδε απεδοτο μικκυλος λαδικου τωι απολλωνι [τ]ωι πυθιωι σωματα δυο αις ονοματα σωκρατεια σοφια και τα ενδυματα π[α]ντα αργυριου [μν]αν πεντε και ταν τιμαν εχε[ι]. βεβαιωτηρες ευδοκος πραξια λεων αρισταγορα κατα τους νομους τας πολ[ι]ος. καθως επιστευσαν σωκρ[α]τεια και σοφια τωι θεωι ταν ωναν εφ οτωι ελευθερας ειμεν τομ παντα χρονον. ει δε τις καταδουλιζοιτο σωκρατειαν η σοφιαν κυριος εστω ο παρεντυχων συλεων ανυποδικος ων πασας δικας και ζαμιας. παραμεινατω δε σωκρατεια παρα μικκυλον ποιουσα ο κα επιτασση μικκυλος παν το δυνατον ει δε κα μη ποηι κυριος εστω κολαζων. επει δε κα μεταλλαξη μικκυλος ο λαδικου τομ βιον ελευθερα εστω σωκρατεια. ει δε τις εφαπτοιτο οι τε βεβαιωτηρες βεβαιουντω και ο παρατυχων κυριος εστω συλεων καθως επανω γεγραπται. μαρτυροι ο ιερευς το[υ] απολλωνος ταραντινος και οι αρχοντες αθαμβος τελεσαρχος ασανδρος ιδιωται ευαγορας μελισσιων ξενοκριτος αγησιλαος εχεφυλος.
Phokis — Delphi — 170-157/6 BC
 170-157/6 BC